Иван Вазов
Бежанци

chitanka.info

Сняг завил е, като с бяла плащаница,

        нашата столица.

Сган бедняци на Съборната площад —

разтреперени от мраз и глад.

„Помогнете, братя, шъпнат устни бледни,

        ний сме голи, бедни!…

При Пирин ни турчин бесен връхлетя

с плен, пожар, домът ни запустя.

Сгрейте ни, о, дайте ни покривка,

        хлебец и завивка.

Силни сме и млади сме … но днес

снежната фъртуна вее с бес.

Ох, ще дойде пролет сладка, ще се върне…

        Пирин пазви ще разгърне…

Помогнете, добри хора, а тогаз

няма тук да видите вии нас.“

София, 20 декември 1902 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.